Ois chromogene SW-Fuim wern Fuim bzeichnet, de im standardisiertn C41-Vafahrn entwickelt wern kenna. De Idee dahinta is, daß ma so a via SW-Buidl de Massnfertigung vo Farbbuidl bnutzn ko. Hod dann den Vorteil vom niedrign Preis, da hohn Vafügbarkeit und da Schnelligkeit vo manche Express-Service. De Abzüg wern dann a auf Farbpapier heagstellt. Dazua hom de meistn chromogenen Fuim a orange Farb wia de Farbfuim, echte SW-Fuim han neutral transparent. Bei richtiger Einstellung vom Labor wern de Abzüg dann Schwarz-Weiß, ansonstn kriangs an leichtn Farbstich, der aba a ganz intressant sei ko. Nua hod da Photograph darauf koan Einfluß.